Lapurdiko Arraun Taldea

Lapurdiko Arraun Taldea (ofizialki Larrun Kosta Arraunketa Kluba) Lapurdiko arraunketa taldea da, 2016an sorturikoa. Lapurdiko arraun taldeak bateratuz sortu zen, Lapurdiko arraunlariak traineru batean bilduta lehiatzeko asmoz. KAE Ligan aritu izan da eta 2023an bigarren postua lortu zuen KAE 1. mailan.

Historia

Hastapenak 
Donibane Lohizuneko Ur Joko eta Angeluko Ibaialde arraun taldeen ekimenez sortu zen. Iparraldeko arraunlariak traineru batean bateratuta lehiatzeko bidea ematea izan zen xede nagusia. Iparreko Arraunlariak izenarekin aritu zen ligan baina ondoren Lapurdi izena nagusitu da..

KAE 2 ligan lehiatzen hasi zen eta aurreneko urtean txapeldunak izatea lortu zuen 12 bandera irabaziz. Hurrengo urtean KAE 1Ligako erdialdean ibili zen, 2019an ordea azken aurreko postuan gelditu zen eta jeitsiera play-offak jokatu ondoren maila galdu zuen. 2020ko denboraldian bigarren egin zuen ligan eta play-offetan KAE 1 mailara itzuli zen. Hiru bandera ere irabazi zituen, tartean Santanderkoa. Azken urteetan igo eta jeisti ibili da eta 2022an berriz izan zen KAE 2 Ligako txapelduna, bat ezik estropada guztiak irabaziz.

2023ko Liga 
2023an Joseba Fernandez entrenatzaileak hartu zuen taldearen ardura. Lau bandera irabazi zituen eta KAE 1 mailako liderra izan ondoren azken estropadan galdu zuen titulua. Hala ere bigarren eginez igoera play-offak jokatu zituen eta bigarrena izan zen Bueurekin puntuetan berdinduta gelditu bazen ere bi segunduren erruz ez zuen mailaz igotzerik lortu.

Palmaresa

Ligak 
 KAE 1 Liga (0): bigarrena 2023an.
 KAE 2 Liga (2): Txapelduna: 2017, 2022

Txapelketak 
 Gipuzkoako Traineru Txapelketa (0): hirugarrena 2023an.

Banderak

Denboraldiak

Emakumezkoen trainerua 

2017ko gizonezkoen traineruak izandako arrakasta ikusita, 2018 denboraldirako emakumezkoen trainerua osatu zuten eta ordutik aurrera urtero atera du trainerua. Ur Jokoren 1996ko Ipar Haizea trainerua erabiltzen dute, Xubero izenarekin. Taldearen aurreneko estropada Oriako Traineru Jaitsiera izan zuten 2018an. Lau urtetan jarraian asritu ondoren 2022an ezin izan dute trainerua osatu.

Denboraldiak

Kanpo estekak 
 LAT arraun taldearen Facebook kontua

Lapurdiko arraun taldeak